És un tràmit de naturalesa constitutiva, necessari perquè l'associació, la federació o la confederació, adquireixi personalitat jurídica i capacitat d'obrar, a més de donar publicitat del dipòsit.
La sol·licitud s'haurà de presentar per mitjans electrònics a través de l'adreça electrònica de DEOSE de l'autoritat laboral competent, i per persona legitimada (promotors o persona designada per aquests).
La sol·licitud haurà de contenir en tot cas: a) Identificació del sol·licitant, telèfon de contacte i adreça de correu electrònic; b) Acreditació de la delegació per presentar la sol·licitud, en el cas de ser presentada per persona diferent dels promotors o representants dels òrgans de govern; c) La denominació de l'organització, incloses les seves sigles o acrònim; d) Domicili de la seu social de l'organització; e) Àmbit territorial i funcional d'actuació, f) Núm. d'identificació fiscal, en cas de no disposar-ne en el moment de la sol·licitud caldrà aportar-lo un cop obtingut, g) CCAE (4 dígits) s'han d'expressar tots els sectors de l'activitat econòmica del seu àmbit d'actuació i h) En els casos que excepcionalment els sindicats i associacions empresarials presentin la documentació en paper, caldrà que aportin una declaració responsable signada per tots els promotors o persona designada per aquests on posin de manifest la manca de mitjans electrònics i la impossibilitat d'obtenir-los.
Juntament amb la sol·licitud els promotors podran donar el seu consentiment autoritzant a l'oficina pública competent perquè obtingui de forma directa a través de certificats electrònics l'acreditació de la identitat dels promotors o representants dels òrgans de govern, així com, en el supòsit dels sindicats, del compliment de la seva condició de treballadors en els termes de l'article 1.2 de la llei orgànica 11/1985, de 2 d'agost, o en el cas de les associacions empresarials, de la condició d'empresaris amb treballadors al seu càrrec, que mantinguin amb ells una prestació de serveis remunerats.
Si algun o alguns dels promotors o representants dels òrgans de direcció de les organitzacions sindicals i empresarials no presta el seu consentiment perquè l'oficina pública comprovi les seves dades, haurà d'aportar la documentació acreditativa en format PDF (fotocòpies dels DNI dels promotors de l'associació o dels seus representants i, en el seu cas, de la Targeta d'Identificació Fiscal de les persones jurídiques, en el cas de les associacions empresarials Models TC1, TC2 de cotització de la Seguretat Social, etc i en el cas del sindicats nòmines, vida laboral, etc).
Acta de constitució signada o bé digitalment o bé en totes les pàgines per totes les persones que promouen l'associació (en nombre no inferior a 3) o per qui les representi legalment, i que, com a mínim, ha de contenir:
a) El lloc i la data en què s'ha estès.
b) Nom i cognoms dels promotors del sindicat o de l'associació empresarial, domicili i número d'identificació fiscal.
En el cas de les associacions empresarials si els promotors són persones jurídiques s'indicarà la denominació o raó social, domicili i número d'identificació fiscal, juntament amb les dades de identificació dels seus representants.
c) La denominació del sindicat o de l'associació empresarial i, en el seu cas, de les sigles o acrònim, que han de coincidir amb les que constin al text dels estatuts.
d) La designació dels membres de l'òrgan de govern inicial.
Estatuts signats digitalment o bé en totes les pàgines pels promotors o pels representants en el cas de les persones jurídiques, a totes les pàgines.
En els estatuts, com a mínim, hi ha de constar:
a) La denominació de l'organització i, en el seu cas, les sigles o acrònim, que no podrà coincidir ni induir a confusió amb cap altra registrada legalment.
b) El domicili, àmbit territorial i funcional d'actuació de l'entitat (sector o branca d'actuació econòmica).
c) Òrgans de representació, govern i administració i el seu funcionament, això com el règim de provisió electiva dels seus càrrecs que s'haurà d'ajustar a principis democràtics.
d) Requisits i procediment per a l'adquisició i pèrdua de la condició d'associat.
e) Sistema de constància dels associats, en el cas de les associacions empresarials.
f) Règim econòmic de l'organització que estableixi el caràcter dels recursos, procedència i destí, així com els mitjans que permetin a les persones afiliades conèixer la situació econòmica de l'entitat.
g) Règim de modificació dels estatuts, règim de fusió i de dissolució de l'associació, així com en aquest últim cas el destí del patrimoni de l'associació que no desvirtuí el caràcter no lucratiu de l'organització sindical o empresarial.
h) Finalitats: es podran precisar i relacionar totes les finalitats que considerin adequades a la finalitat perseguida per l'associació, ja sigui sindical o empresarial, però necessàriament s'haurà d'incloure la següent finalitat: "La negociació col·lectiva, el plantejament de conflictes col·lectius, el diàleg social i la participació institucional en els organismes públics de les administracions laborals.
En el supòsit que els promotors de l'associació siguin persones jurídiques, caldrà acreditar l'apoderament o representació suficient de la persona que actua en representació seva.
Document en el que es reculli el consentiment dels promotors o la persona designada per aquests autoritzant a l'oficina pública competent perquè obtingui de forma directa a través de certificats electrònics l'acreditació de la identitat dels promotors o representants dels òrgans de govern, així com, en el supòsit dels sindicats, del compliment de la seva condició de treballadors en els termes de l'article 1.2 de la llei orgànica 11/1985, de 2 d'agost, o en el cas de les associacions empresarials, de la condició d'empresaris amb treballadors al seu càrrec, que mantinguin amb ells una prestació de serveis remunerats.
Des del dia 9 d'abril de 2018 la sol·licitud de dipòsit d'estatuts d'organitzacions sindicals o empresarials, així com la resta de tràmits, s'han de presentar per mitjans electrònics a través de l'aplicació DEOSE a l'Oficina Pública de dipòsit d'estatuts d'associacions empresarials i sindicals de la Direcció General de Relacions Laborals i Qualitat en el Treball o del Servei Territorial del Departament de Treball, Afers Socials i Famílies corresponent en funció de l'àmbit territorial d'actuació de l'organització.